Els dimarts amb Roger Pelàez
2025-01-07 08:00 - 17:00, 2025-01-14 08:00 - 17:00, 2025-01-21 08:00 - 17:00, 2025-01-28 08:00 - 17:00, 2025-02-04 08:00 - 17:00, 2025-02-11 08:00 - 17:00, 2025-02-18 08:00 - 17:00, 2025-02-25 08:00 - 17:00 UTC and 5 more dates | ANTIC TEATRE, Carrer de Verdaguer i Callís, 12, Ciutat Vella, Barcelona, Cataluya, 08003, Spain
Ejaculant diarrea Part II.
A vegades un està en moments tan baixos que creu que ja ha tocat sostre de moment baix. Però el sostre del moment baix sempre està a l’alça i mai la mà del qui està al sot no s’hi atansa. Tanmateix, què més dona? A qui li importa tota aquesta horrorosa merda promocional? Imagineu-vos que per un moment poguéssiu parlar 58 minuts del què volguéssiu sense saber si sou llestos o immensament idiotes, sense saber si sou pobres o rics, sense saber si sou interessants o un plom del més gros dels calibres, sense saber si se us entén al parlar o si xamullen com si no tinguéssiu dents i les genives fossin un cementiri de corcs podrits. Imagineu-vos penjades cap per avall en gravetat zero. Sense lligams esotèrics, sense matolls genealògics, sense constel·lació familiar. Què diríeu? Veniu a veure aquest espectacle i ho sabreu. Un espectacle que parla del què vosaltres diríeu. I ho encerta.

Roger Pelàez portava molts anys esperant aquest moment en què els idiotes dominen el món perquè ell és molt idiota i té per segur que, amb una mica de sort, un tros o altre de món li’n tocarà. Canta, dibuixa, estudia el Talmud i ha publicat llibres de tebeos on simplifica les coses per fer la vida més manejable i mengívola a penya com ell. Que no tenen res, que no són res i que no aspiren a res.

Els dimecres d'El Desplume!
2025-01-08 08:00 - 17:00, 2025-01-15 08:00 - 17:00, 2025-01-22 08:00 - 17:00, 2025-01-29 08:00 - 17:00, 2025-02-05 08:00 - 17:00, 2025-02-12 08:00 - 17:00, 2025-02-19 08:00 - 17:00, 2025-02-26 08:00 - 17:00 and 4 more dates
Torna El Desplume! Antic Teatre recupera la màgica bogeria del cabaret més canalla de Barcelona. De la mà de l’incombustible Victor Guerrero i del seu alter ego, Toni Arroyo. Dues llegendes del Paral·lel barcelonès que omplen les nits de diversió, luxe i glamur acompanyats sempre pels artistes més coneguts del music-hall.
Reserva una taula amb consumició a peu d’escenari per 18 €. El pagament es fa en efectiu a taquilla i amb reserva prèvia a vicmalge@hotmail.es.

Victor Guerrero.
Estudia al Liceu Francès, per més endavant estudiar Belles Arts. S’especialitza en el mètode Grotowsky i en cant i dansa. Això el porta a treballar en el món del cabaret dels 70 i 80, convertint-se en una de les primeres figures com a mestre de cerimònies i presentador. Treballa en els millors locals i cabarets, portant la seva fama i el seu nom a ser respectat per tota la professió per el seu estil a ser únic.

Lectura de poemes del llibre "Los Poemas de Maryuma" d'Enrique Ibaville
2025-03-07 11:30 - 13:00
Lectura de poemes del llibre Los Poemas de Maryuma, escrit per Enrique Ibaville, a càrrec de membres del Projecte Artístic Comunitari de l’Antic Teatre. En aquests poemes l’autor recrea el sentiment davant dels primers anys de vida de la seva neta Maryuma, utilitzats també com a disculpa per parlar de les seves pròpies pors i la incomprensió del món volàtil i incert que l’envolta, que serà el lloc que a Maryuma li tocarà viure i desenvolupar-se.

ADRIÁN VEGA & ADRIANO GALANTE
2025-03-20 - 2025-03-23, 2025-03-20, 2025-03-21
Inaudit és la unió del ballarí i creador Adrián Vega i del músic i performer Adriano Galante en la recerca de la memòria sonora inaudible del nostre patrimoni. Una investigació performativa que s’aixeca partint de la xarxa de freqüències i radiacions que l’oïda humana no és capaç d’apreciar, per a traçar així, una nova memòria viva del so que travessa i conviu amb el nostre dia a dia. En la seva adaptació a la sala, la peça es desenvoluparà posant en relació el soroll i el silenci mitjançant la intervenció del cos, el so, el moviment i la veu a través de conceptes com l’absència, l’espera i la quietud.

Adrián Vega és un coreògraf que es va graduar a l’Institut del Teatre. S’autodenomina com un artista post hip-hop i destaca pel seu enfocament creatiu en la hibridació d’estils de dansa, l’exploració de diversos llenguatges del moviment i la seva habilitat en el treball al terra. Investiga l’àmbit de la sonoritat del cos, especialment en relació amb el flamenc i la música.
Adriano Galante és un artista que treballa des de la confluència de la creació col·lectiva, la interpretació multidisciplinària, el pensament crític i la curadoria artística. La seva presència s’estén al llarg de disciplines como la dansa, la música, la poesia i les arts vives. Entre els seus projectes, destaca Seward, Mediante, Demoledora o Entrar a vivir.

Dijous 20 de març a les 20:00
+ Post-funció a càrrec de Riikka Laakso (*informació més avall)
Divendres 21 de març a les 20:00
+ Post-funció a càrrec de Nil Martín de Recomana.cat (*informació més avall)
Dissabte 22 de març a les 20:00
Diumenge 23 de març a les 20:00
Idiomes: català i castellà
Durada: 55 minuts
Edat recomanada: +12 anys
Atenció: a l’espectacle es fa ús d’una màquina de fum i de llums estroboscòpiques
Entrades: 15 euros ONLINE // 17 euros TAQUILLA
Comprar
entrades

Idea, creació i interpretació: Adrián Vega i Adriano Galante
Assessorament teòric: Andrea Soto Calderón
Acompanyament de moviment: Marina Pravkina
Amb el suport de: Graner – Centre de Creació, la Model – Espai de memòria, Escena Patrimonio i l’Institut de Cultura de Barcelona

www.adrianvega.art / www.adrianogalante.com
@_adrian.vega_ @_adrianogalante @mariinjazz @andreasotocalderon
#Inaudit #Noise #PostHipHop #PatrimonioSonoro #Performance #Danza #Memoria #Sonido

Aquest espectacle forma part del festival Dansa Metropolitana que se celebra durant el mes de març de 2025 a dotze municipis de l’Àrea Metropolitana. Més informació a: www.dansametropolitana.cat
#DansaMetropolitana

*Post-funció del dijous 20 a càrrec de:
Riikka Laakso. Treballa entre cos, moviment i paraula. És dramaturga, escriptora en àmbits de pensament sobre la dansa i coreògrafa per teatre contemporani. Treballa entre Barcelona i Helsinki, va realitzar el programa de doctorat en Arts Escèniques a la UAB i actualment es professora a l’Institut del Teatre.
*Post-funció del divendres 21 a càrrec de:
Nil Martín – recomana.cat. Actor i comunicador cultural. Col·laborador especialitzat a Betevé, Radio Primavera Sound i altres mitjans. És co-impulsor de les accions performatives relacionals i de pensament de L’Última Merda Col·lectiu.

Compartir:
Facebook
Twitter
Whatsapp
Mail

A R I B E L Collective A AÑOS LUZ
2025-03-27 08:00 - 2025-03-30 17:00
A años luz explora la relació entre un humà i un robot humanoide, plantejant una realitat on la intel·ligència artificial forma part de la nostra societat. La peça, que combina dansa contemporània i performance, reflexiona sobre la velocitat a la qual avança la tecnologia i la necessitat de saber equilibrar-ne els beneficis amb la preservació de la nostra espècie, aprenent a controlar la dependència creixent.

Aquesta és la primera creació d’A R I B E L Collective, una companyia de dansa contemporània fundada per Ariadna Jordán i Abel Hernández el 2023. Els seus fundadors, encarregats de la direcció i interpretació, treballen la coreografia, la improvisació i la investigació de moviments nous, amb l’objectiu d’enriquir el panorama cultural amb innovació i creativitat.
